CELEX: 62019TN0301
Language: da
Date: 2019-05-14 00:00:00
Title: Sag T-301/19: Sag anlagt den 14. maj 2019 — PNB Banka m.fl. mod ECB

22.7.2019   
               
               
                  DA
               
               
                  Den Europæiske Unions Tidende
               
               
                  C 246/31
               
            
         Sag anlagt den 14. maj 2019 — PNB Banka m.fl. mod ECB
         (Sag T-301/19)
         (2019/C 246/33)
         Processprog: engelsk
         
            Parter
         
         
            Sagsøgere: PNB Banka AS (Riga, Letland),  CR (*1) og  CT (*1) (ved advokaterne O. Behrends og M. Kirchner)
         
            Sagsøgt: Den Europæiske Centralbank
         
            Sagsøgernes påstande
         
         
                     —
                  
                  
                     ECB’s afgørelse af 1. marts 2019 om at klassificere PNB Banka som en signifikant enhed annulleres.
                  
               
                     —
                  
                  
                     Sagsøgte tilpligtes at betale sagsomkostningerne.
                  
               
            Søgsmålsgrunde og væsentligste argumenter
         
         Til støtte for søgsmålet har sagsøgerne anført ti anbringender.
         
                     1.
                  
                  
                     Første anbringende om, at ECB med urette antog, at artikel 6, stk. 5, litra b), i SSM-forordningen (1) omhandler en afgørelse om klassificering.
                     
                                 —
                              
                              
                                 Sagsøgerne har gjort gældende, at SSM-forordningens artikel 6, stk. 5, litra b), alene bemyndiger ECB til selv at udøve alle relevante beføjelser tilhørende en kompetent national myndighed. Artikel 39, stk. 5, andet punktum, i SSM-rammeforordningen (2) kan ikke ændre karakteren af en afgørelse i henhold til SSM-forordningens artikel 6, stk. 5, litra b). Såfremt det måtte blive bestemt, at SSM-rammeforordningens artikel 39, stk. 5, andet punktum, ændrer karakteren af denne afgørelse gør sagsøgerne gældende, at nævnte artikel 39, stk. 5, andet punktum, er ulovlig.
                              
                           
               
                     2.
                  
                  
                     Andet anbringende om, at ECB baserede sin afgørelse på urigtige forudsætninger om betingelserne for og formålet med SSM-forordningens artikel 6, stk. 5, litra b), og ikke tog hensyn til den ekstraordinære karakter af en afgørelse truffet i henhold til denne bestemmelse.
                  
               
                     3.
                  
                  
                     Tredje anbringende om, at ECB ikke gennemgik og omhyggeligt og upartisk undersøgte alle relevante forhold i den konkrete sag med henblik på at afgøre nødvendigheden af en afgørelse i henhold til SSM-forordningens artikel 6, stk. 5, litra b).
                  
               
                     4.
                  
                  
                     Fjerde anbringende om, at ECB tilsidesatte adskillige væsentlige proceduremæssige krav.
                  
               
                     5.
                  
                  
                     Femte anbringende om, at ECB ikke udøvede sit skøn i henhold til SSM-forordningens artikel 6, stk. 5, litra b).
                  
               
                     6.
                  
                  
                     Sjette anbringende om, at ECB tilsidesatte proportionalitetsprincippet.
                  
               
                     7.
                  
                  
                     Syvende anbringende om, at ECB tilsidesatte princippet om nemo auditor.
                  
               
                     8.
                  
                  
                     Ottende anbringende om, at ECB tilsidesatte ligebehandlingsprincippet.
                  
               
                     9.
                  
                  
                     Niende anbringende om, at ECB tilsidesatte princippet om beskyttelse af den berettigede forventning og retssikkerhedsprincippet.
                     
                                 —
                              
                              
                                 Sagsøgerne har gjort gældende, at afgørelsen er uklar og derfor skaber retlig usikkerhed, og at den er i strid med PNB Bankas berettigede forventninger på grundlag af dennes tidligere interaktioner med ECB og finanstilsynet.
                              
                           
               
                     10.
                  
                  
                     Tiende anbringende om, at ECB tilsidesatte artikel 19 i og 75. betragtning til SSM-forordningen og begik magtfordrejning.
                  
               
            (*1)  Information er fjernet eller erstattet inden for rammerne af beskyttelse af personoplysninger og/eller fortrolighed.
         
            (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63).
         
            (2)  Den Europæiske Centralbanks forordning (EU) nr. 468/2014 af 16.4.2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (ECB/2014/17) (EUT 2014, L 141, s. 1).